দিল্লি-৬
দিল্লি-৬ হল রাকেশ ওমপ্রকাশ মেহরা পরিচালিত ২০০৯ সালের একটি ভারতীয় হিন্দি ভাষার নাট্য চলচ্চিত্র। চলচ্চিত্রটিতে অভিনয় করেছেন অভিষেক বচ্চন, সোনম কাপুর, অদিতি রাও হায়দারী, ওয়াহিদা রেহমান, ঋষি কাপুর, সুপ্রিয়া পাঠক, অতুল কুলকর্ণী, পবন মালহোত্রা, দীপক ডোবরিয়াল, দিব্যা দত্তা, বিজয় রাজ ও ওম পুরি। ৬ সংখ্যাটি পুরান দিল্লির চাঁদনি চক এলাকার ডাক সূচক সংখ্যা (পিন) ১১০০০৬-এর সংক্ষিপ্ত রূপকে নির্দেশ করে। অক্স ও রং দে বাসন্তী-এর পর এটি মেহরার তৃতীয় চলচ্চিত্র। দুবাই আন্তর্জাতিক চলচ্চিত্র উৎসবের পাশাপাশি মিউজিয়াম অব মডার্ন আর্ট-এ আন্তর্জাতিক প্রিমিয়ারের পর চলচ্চিত্রটি ২০০৯ সালের ২০ ফেব্রুয়ারি মুক্তি পায়।